**Előterjesztés munkaanyaga**

**a Képviselő-testület 2022. december 14.-i rendes nyílt ülésének**

**5. napirendi pontjához**

**Beszámoló a jegyzői adóhatósági tevékenységről**

***Tisztelt Képviselő-testület!***

A 2022. évi költségvetésen belül a következő adóbevételek realizálódtak 2022. november 28.-i könyvelési állapotig:

1. **Gépjárműadó:**

Az egyes adótörvények módosításáról szóló 2020. évi CXVIII. törvény 101. §-a alapján 2021. január 1-jétől az állami adóhatóság (NAV) veszi át a gépjárműadóval kapcsolatos feladatokat az önkormányzati adóhatóságoktól. Az adóelőírásokat tartalmazó határozatokat **2021. évtől** az állami adóhatóság postázza az érintetteknek, fizetési kötelezettségüket az állami adóhatóság számlájára kell teljesíteni. A 2020.12.31-ig lévő kintlévőségekre történt befizetéseket 100%-ban a Magyar Államkincstárnak utaljuk tovább.

1. **Helyi iparűzési adó:**

|  |  |
| --- | --- |
| A bankszámlakivonatok lekönyvelése 2022. november 28. napjáig történt meg, ez alapján e dátumig befolyt összeg: | **219.698.300.- Ft**  **(2022. évi mód. előirányzat: 147.000.000 Ft)**  **Teljesítés: 149,45 %** |

A 639/2020. (XII. 22.) Korm. rendelet a koronavírus-világjárvány nemzetgazdaságot érintő hatásának enyhítése érdekében szükséges egyes intézkedések alapján, a kis- és középvállalkozások helyi iparűzési adó mértéke 2021. évben 1%, amelynek hatályát a Kormány 2022. évre meghosszabbított.

2022. évbenadóhatóságunk 750 db bevallást, bejelentkezést, változás bejelentést, meghatalmazást dolgozott fel. Az adószámla egyenleg kiküldése évente kétszer és a bevallás feldolgozása utáni adószámla kiküldése is elektronikusan történik.

2022. szeptemberében végrehajtási eljárást indítottunk a kintlévőségek behajtására. Első lépésként kb. 200 db fizetési felszólítás küldtünk ki. A behajtásból befolyt összeg 18.821.500.-Ft.

Több esetben a bevallások utólagos ellenőrzésére eljárást indítottunk, több jelenleg is folyamatban van.

Mulasztási bírság kiszabására is sor került néhány esetben.

1. **Idegenforgalmi adó (vendégéjszakák után):**

|  |  |
| --- | --- |
| A bankszámlakivonatok lekönyvelése 2022. november 28. napjáig történt meg, ez alapján e dátumig befolyt összeg: | **2.578.800.- Ft**  **(2022. évi előirányzat: 1.200.000.-Ft)**  **Teljesítés: 214,9%** |

Bevallási kötelezettség elmulasztása miatt 2 esetben kellett felhívást küldeni a szálláshely üzemeltetőjének az utólagos teljesítésre, 1 esetben adóellenőrzési eljárás van folyamatban.

Adóhatósági munkakörbe tartozik a bírósági végrehajtók, NAV, társ önkormányzatok, és saját hivatal megkeresésére adó- és értékbizonyítványok elkészítése.

2022. november 30-ig 130 db ingatlan estében került adó- és értékbizonyítvány kiállításra, melynek megküldése társhatóság és végrehajtói iroda részére elektronikusan úton történik.

* 1. **Telekadó:**

Az idei évben a tulajdonosváltozások nyomán (építőipari cégek, magánszemélyek) 46 db felhívás került kiküldésre, mert az adózók nem tesznek eleget bevallási kötelezettségüknek. Számos esetben év közben derült fény idén is az elidegenítésekre, így a változások átvezetésére is.

A végrehajtási eljárásunk megindítását megelőzően, szeptember végén fizetési felhívásokat küldtünk ki, melyek nyomán a tartozások döntő része befizetésre került. A fizetési határidők elteltét követően a jogi személyek esetében inkasszót, illetőleg a magánszemélyeknél letiltásokat eszközöltünk. Sajnos egy-két magánszemély adózó esetében – akiknek már nincs tulajdonukban az adótárgy - nem állt módunkban semminemű végrehajtási cselekményt eszközölni munkahely, végrehajtható vagyontárgy, illetőleg folyószámla hiánya miatt.

Kb. 5 db jogi személy már megszűnt, tartozásuk behajthatatlanná vált.

1 db jogi személy felszámolási eljárása során bejelentettük hitelezői igényünket.

Több jogorvoslati eljárás került lefolytatásra idén nemcsak a kivető határozatok, hanem a biztosítási intézkedések elrendeléséről szóló és a végrehajtási eljárások során hozott döntések miatt.

Mulasztási bírság kiszabására is több esetben sor került.

Több adóellenőrzési eljárást is folyamatban van jelenleg.

|  |  |
| --- | --- |
| A bankszámlakivonatok lekönyvelése 2022. november 28. napjáig történt meg, ez alapján e dátumig befolyt összeg: | **65.371.000.- Ft**  **(2022. évi előirányzat: 61.000.000.- Ft)**  **Teljesítés: 107,2 %** |

* 1. **Talajterhelési díj:**

Az idei évben is megküldésre kerültek az ingatlantulajdonosok címére a bevallási nyomtatványok, illetőleg a csekkek, melyeken a bevallás megtételével egyidejűleg kellett megfizetniük a talajterhelési díj összegét, mely összesen 250 fő ingatlantulajdonost érintett. Az ingatlantulajdonosok kb. 3/4-e tett bevallást és fizette be a fogyasztás utáni díjat. Számos fogyasztó/adózó esetében egyeztetést folytattunk a DPMV Zrt-vel. Az előirányzat az előző évek bevételéhez igazodott.

|  |  |
| --- | --- |
| A bankszámlakivonatok lekönyvelése 2022. november 28. napjáig történt meg, ez alapján e dátumig befolyt összeg: | **1.529.900.- Ft**  **(2022. évi mód. előirányzat:**  **1.700.000.- Ft)**  **Teljesítés: 90 %** |

* 1. **Települési adó**

Az idei évben a külterületi ingatlanok átminősítése, és telekalakítások okán több új kivetést hajtottunk végre. Végrehajtási eljárás indítására a tartozások tekintetében idén sem volt szükség, amennyiben szükséges lesz, a jövő évben eszközölünk. A településhez csatolt Széchenyi telep adóztatása elkezdődött, azonban az eljárás során készített részletes számszaki kimutatás eredményeképpen megállapításra került, hogy e településrész adóztatása nagyobb adminisztratív és postai költségeket vonna maga után, mint amennyi adóbevétel realizálódna ebből. Ebből következően jelenleg csupán azon adóalanyok terhére kerül majd kivetésre az adó, ahol a fejenkénti éves adó minimális összege eléri a 4.000.- Ft értéket, a többi adóalany tekintetében a későbbiekben folytatjuk le az eljárásokat, amennyiben az adózók továbbra sem tesznek eleget önként a bevallási kötelezettségüknek.

|  |  |
| --- | --- |
| A bankszámlakivonatok lekönyvelése 2022. november 28. napjáig történt meg, ez alapján e dátumig befolyt összeg: | **8.447.400 .- Ft**  **(2022.évi előirányzat: 5.000.000.- Ft)**  **Teljesítés: 168,9%** |

* + 1. **Építményadó:**

Az idei évben is megtörtént a lakóházak és az üdülők esetében az év közbeni változások feldolgozása, átvezetése és az új kivetések rögzítése. Idén is elvégeztük a rendszerben az elévült tételek kivezetését.

Ebben az évben egy adózói fellebbezés érkezett egy jogi személytől.

Mivel az előirányzatnak és a kivetéseknek megfelelő teljesítés volt egész évben, ezért csak pár esetben volt szükség végrehajtási eljárás megindítására (jelzálogjog bejegyzés, inkasszó, munkabér letiltás). A nehéz gazdasági helyzetre tekintettel több adózó késedelmesen vagy többszöri csak felszólításra teljesítette a befizetési kötelezettségét.

Összesen ~ 110 db bevallás került feldolgozásra és azok alapján határozat kiküldésre 2022-ben. Fizetési könnyítést 5 adózó kérelmezett, ebből 3 adómérséklés, 1 részletfizetés és 1 fizetési halaszás volt.

A bevallás benyújtásának elmaradása okán többszöri felszólítást követően egy jogi személy adózóra vetettünk ki mulasztási bírságot.

Jelenleg is több adóellenőrzési eljárás van folyamatban.

|  |  |
| --- | --- |
| A bankszámlakivonatok lekönyvelése 2022. november 28. napjáig történt meg, ez alapján e dátumig befolyt összeg: | **30.867.100.- Ft**  **(2022.évi előirányzat: 31.000.000 Ft)**  **Teljesítés: 99,6%** |

**8. Ivóvíz-szennyvíz érdekeltségi hozzájárulások**

Az idei évben kevesebb volt az építkezések száma, továbbá a bekötési moratórium is hozzájárult, hogy az érdekeltségi hozzájárulások összegének beszedése nem volt olyan hatékony, mint az ezt megelőző években.

|  |  |
| --- | --- |
| A bankszámlakivonatok lekönyvelése 2022. november 28. napjáig történt meg, ez alapján e dátumig befolyt összeg: | **3.320.000.- Ft**  **(2022.évi mód. előirányzat: 4.000.000 Ft)**  **Teljesítés: 83%** |

**9. Késedelmi pótlék, bírság**

Az idei évben a bírságok döntő részét az adó csoport szedte be (elmaradt bevallások, hiánypótlások szankciójaként), a többit pedig a településüzemeltetési, valamint a népességnyilvántartási-igazgatási előadó szabta ki és hajtotta be (parlagfű ügyek, állatvédelmi bírság).

|  |  |
| --- | --- |
| Összes beszedett bírság (2022.11.28.-ig): | **3.229.100.- Ft (2022.évi előirányzat: 2.000.000 Ft) Teljesítés: 161,45%** |

|  |  |  |  |
| --- | --- | --- | --- |
| **Adónem** | **2022. évi előirányzat (Ft)** | **teljesítés (2022.11.28.-i állapot szerint) Ft** | **teljesítés %** |
| **Építményadó** | 31 000 000 | 30 867 100 | 99,6 |
| **Telekadó** | 61 000 000 | 65 371 000 | 107,2 |
| **Helyi iparűzési adó** | 147 000 000 | 219 698 300 | 149,5 |
| **Idegenforgalmi adó** | 1 200 000 | 2 578 800 | 214,9 |
| **Talajterhelési díj** | 1 700 000 | 1 529 900 | 90,0 |
| **Pótlék, bírság** | 2 000 000 | 3 229 100 | 161,5 |
| **Települési adó** | 5 000 000 | 8 447 400 | 168,9 |
| **Ivóvíz, csatorna** | 4 000 000 | 3 320 000 | 83,0 |
| **Összesen** | **252 900 000** | **335 041 600** | **132,5** |

Összeállította:

Zsolnainé Csernyi Erzsébet Varju Miklósné Mitró Bettina

adóigazgatási ea. adóigazgatási ea. pénzügyi ea.

Előterjesztéssé nyilvánítva: ………………..